Public procurement notice: Contract Notice
Published: 2016-08-09
Buyer: Den Europæiske Union
Country: RS
Contract type: Services
Procedure: Restricted procedure
CPV classification: 71520000: Construction supervision services
Submission deadline: 2016-09-15
EU fund: ESF

Technical requirements: RS-Beograd: Ipa — Tilsynsførende ingeniør til »Støtte til renovering i forbindelse med oversvømmelser i Serbien« — projekt vedrørende nødanlægsarbejder — »Oversvømmelsesbeskyttelsesanlæg (Mačva)«
Ipa 2014, det nationale program for Serbien, særlig foranstaltning vedrørende genopretning efter oversvømmelse og håndtering af oversvømmelsesrisiko.
Formålet med denne tilsynskontrakt er at yde bistand inden for koordinering, tilsyn og projekt- og byggepladsstyring i forbindelse med bygge- og anlægskontrakten »Nødanlægsarbejder vedrørende genopbygning af beskyttelsesanlægget i Mačva«:
• østlige område, afsnit 1: Drenovac-Cevrntija, dæmningen på højre flodbred af Savafloden fra km: 18+30 til km 23+100
• vestlige område, afsnit 2: Banov Brod-Salaš Crnobarski, genopbygning af højre dæmning af floden Sava og floden Drina (km: 52+832 til km: 63+753),
som del af Ipa 2014, det nationale program for Serbien, særlig foranstaltning vedrørende genopretning efter oversvømmelse og håndtering af oversvømmelsesrisiko.
tilsyn med bygge- og anlægsarbejder som FIDIC-ingeniør med alle rettigheder og pligter som fastlagt i FIDIC's »røde bog« og Republikken Serbiens anlæggelses- og planlægningslovgivning
fyldestgørende teknisk bistand til den ordregivende myndighed og PWMC »Srbijavode« vedrørende teknisk tilsyn med og kvalitetssikring af gennemførelsen af bygge- og anlægskontrakten
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering, op til kontraktbeløbet. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.